OpenLLM-France/wikimedia huggingface dataset:
# Eleccions legislatives franceses de 1839

Les eleccions legislatives franceses de 1839 van tenir lloc el 2 i 6 de març de 1839, després de la dissolució de la cambra sortint pel rei Lluís Felip I. Va seguir a la renúncia del president de govern Louis-Mathieu Molé, fortament atacat dins de la majoria parlamentària orléanista. A través d'ell es considerava com a causa l'excessiu intervencionisme de Lluís Felip en la conducció dels assumptes de govern. El rei oferí el càrrec al mariscal Soult, però no va ser capaç de formar una sòlida majoria parlamentària al seu voltant. És per això que es va pronunciar la dissolució de la Cambra. L'oposició republicana va ser acompanyada aquest cop per certs individus orleanistes influents (Adolphe Thiers, François Guizot) que acusen els ministres de deixar intervenir al rei.

## Mode d'escrutini

Conforme a la Carta de 1830, els diputats foren elegits per escrutini majoritari uninominal a una volta a cadascuna de les 459 circumscripcions definides per le redistribució de 1831. El sufragi era censatari, i el cos electoral tenia 201.271 inscrits.

## Resultats

| Partit | Partit | Líder | Vots | % | Escons |
| | Oposició | André Dupin (Tiers Parti) François Arago (Republicans moderats) | 105,265 | 52.3% | 240 |
| | Ministerials | Adolphe Thiers (Centre-esquerra) François Guizot (Partit de la Resistència) | 87,352 | 43.4% | 199 |
| | Legitimistes | Pierre-Antoine Berryer | 8,655 | 4.3% | 20 |
| Total | Total | Total | 201,271 | 100% | 459 |
Lluís Felip I no va assolir una majoria absoluta i va dissoldre la legislatura el 16 de juny de 1842.

## Referències

* ↑ «Roi et President». Arxivat de l'original el 2007-10-19. [Consulta: 19 octubre 2018].

## Bibliografia

* Bernard Gaudillère. Atlas historique des circonscriptions électorales françaises. Genève: Librairie Droz, 1995 (Hautes Études médiévales et modernes). ISBN 2600000658. .
* Achille de Vaulabelle, Histoire des deux Restaurations, Paris, Garnier, 1874.ISBN 2-26201-901-0.
# Eleccions legislatives franceses de 1951

Les eleccions legislatives franceses de la segona legislatura de la Quarta República se celebraren el 17 de juny de 1951. S'elegiren 625 escons.
| Partits | Partits | Assemblea Nacional Francesa | Assemblea Nacional Francesa | Assemblea Nacional Francesa | Assemblea Nacional Francesa |
| Partits | Partits | Abr. | Vots | % | Escons |
| | Secció Francesa de la Internacional Obrera | SFIO | 2,894,001 | 15.39 | 107 |
| | Centre National des Indépendants et Paysans | CNIP | 2,563,782 | 13.64 | 96 |
| | Mouvement Républicain Populaire | MRP | 2,369,778 | 12.60 | 95 |
| | Rassemblement des Gauches Républicaines | RGR | 1,913,003 | 10.17 | 93 |
| | Total "Tercera Força" | | 9,740,564 | 51.80 | 388 |
| | Partit Comunista Francès | PCF | 4,939,380 | 26.27 | 103 |
| | Rassemblement du Peuple Français | RPF | 4,122,696 | 21.93 | 121 |
| | Total | | 18,802,640 | 100 | 625 |
| | Abstenció: 19,8% |

## Fonts

* Partits i Eleccions
* Election-Politique Arxivat 2007-07-10 a Wayback Machine.
# Shellman

Shellman és una població dels Estats Units a l'estat de Geòrgia. Segons el cens del 2000 tenia 1.166 habitants.

## Demografia

Segons el cens del 2000, Shellman tenia 1.166 habitants, 407 habitatges, i 297 famílies. La densitat de població era de 142,9 habitants/km².
Dels 407 habitatges en un 34,2% hi vivien nens de menys de 18 anys, en un 39,8% hi vivien parelles casades, en un 27,5% dones solteres, i en un 27% no eren unitats familiars. En el 24,6% dels habitatges hi vivien persones soles el 13,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,86 i el nombre mitjà de persones que vivien en cada família era de 3,45.
Per edats la població es repartia de la següent manera: un 32,5% tenia menys de 18 anys, un 10,4% entre 18 i 24, un 23,1% entre 25 i 44, un 21,3% de 45 a 60 i un 12,8% 65 anys o més.
L'edat mediana era de 32 anys. Per cada 100 dones de 18 o més anys hi havia 71,5 homes.
La renda mediana per habitatge era de 20.950 $ i la renda mediana per família de 29.583 $. Els homes tenien una renda mediana de 27.875 $ mentre que les dones 18.462 $. La renda per capita de la població era d'11.267 $. Entorn del 30,1% de les famílies i el 33,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Shellman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 3 agost 2010].
* ↑ «Geographic Comparison Table- Shellman». American Fact Finder. Oficina del Cens dels Estats Units, 12-01-2010.
# Secció d'handbol del Futbol Club Barcelona Plantilla 2005-2006

La temporada 2005-2006, la plantilla del primer equip d'handbol del Futbol Club Barcelona era formada pels següents jugadors:
| 1 Sergio Catarain 3 Alberto Val 6 Juanín García 8 Victor Tomàs 9 Salva Puig 10 Fernando Hernández 11 Jérome Fernández 12 Dejan Perić 15 Cristian Ugalde 16 David Barrufet | 17 Joan Cañellas 18 Iker Romero 19 Laszlo Nágy 20 Igor Vori 21 Lars Krogh Jeppesen 22 Dragan Skrbić 23 Luka Zvizej 24 Davor Dominiković |
Entrenador: Xesco Espar

## Títols assolits

* Lliga Espanyola/Lliga ASOBAL
* Lliga dels Pirineus
# El Cau (Sarrià de Ter)

El Cau és una obra de Sarrià de Ter (Gironès) protegida com a Bé Cultural d'Interès Local.

## Descripció

L'edifici correspon a l'antic porxo del Mas Font (Can Nadal) prop del torrent de Sarrià i d'una de les fonts.
La construcció del porxo cavalca sobre el curs d'aigua del torrent de Sarrià a partir d'una volta de pedra amb encanyissat que es prolonga en forma de pont públic per permetre el creuament del curs d'aigua. Davant la façana principal, orientada a nord, trobem l'era.
Aquest immoble consta de planta baixa i planta sotacoberta. L'accés es realitza per la façana nord a través d'un gran arc de rajol que ocupa gairebé tota la façana i comunica amb un porxo d'accés lliure en tota l'alçada fins a la coberta. Des d'aquest espai s'accedeix a la planta baixa per una obertura amb brancals i llindes de pedra carejada. A l'interior destaca el forjat de bigues i taulers de fusta que separa l'espai del sotacoberta. El forjat de coberta és de nova construcció, amb bigues de formigó i rajola ceràmica. A la façana nord veiem una remunta respecte a l'alçada original de la construcció. A la façana est destaca una escala de rajol adossada per a una comunicació directa amb la planta sotacoberta. La façana sud és cega i presenta la inscripció Mas Font. Plassa de Francisco Alsina. Actualment l'edifici s'utilitza com a seu del Grup de muntanya de Sarrià.

## Història

L'any 1970, degut a la construcció de l'autopista, es va enderrocar la masia principal i actualment només en resta l'antic porxo, un cadafal pels músics i la font amb un conjunt de taula i banc de pedra.

## Referències

* 1 2 3 4 «El Cau». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 6 maig 2019].
# Lebo

Lebo és una població dels Estats Units a l'estat de Kansas. Segons el cens del 2000 tenia 961 habitants.

## Demografia

Segons el cens del 2000, Lebo tenia 961 habitants, 371 habitatges, i 271 famílies. La densitat de població era de 374,8 habitants/km².
Dels 371 habitatges en un 35,8% hi vivien nens de menys de 18 anys, en un 60,6% hi vivien parelles casades, en un 7,8% dones solteres, i en un 26,7% no eren unitats familiars. En el 23,2% dels habitatges hi vivien persones soles el 12,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,59 i el nombre mitjà de persones que vivien en cada família era de 3,04.
Per edats la població es repartia de la següent manera: un 28,6% tenia menys de 18 anys, un 6,6% entre 18 i 24, un 27,2% entre 25 i 44, un 22,7% de 45 a 60 i un 15% 65 anys o més.
L'edat mediana era de 36 anys. Per cada 100 dones de 18 o més anys hi havia 90 homes.
La renda mediana per habitatge era de 39.297 $ i la renda mediana per família de 45.089 $. Els homes tenien una renda mediana de 31.058 $ mentre que les dones 19.821 $. La renda per capita de la població era de 16.532 $. Entorn del 4,6% de les famílies i el 5,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lebo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Lebo». American Fact Finder. Oficina del Cens dels Estats Units, 12-01-2010.
# Estadi Ecopa de Shizuoka

L'Estadi Ecopa de Shizuoka (en japonés: 静岡スタジアム・エコパ) és un estadi de futbol de la ciutat de Shizuoka, capital de la Prefectura de Shizuoka, al Japó.
És utilitzat per l'equip de futbol del Júbilo Iwata per als seus partits més importants així com, més ocassionalment, pel Shimizu S-Pulse. És un dels estadis on es va disputar la Copa del Món de futbol 2002. Fou una de les seus de la Copa del Món de Rugbi de 2019.

## Referències

* ↑ «World Cup 2002». rsssf.com. [Consulta: 1r febrer 2022].
* ↑ «World Rugby approves revised Japan 2019 hosting roadmap». World Rugby. [Consulta: 22 octubre 2015].

## Enllaços externs

* Pàgina oficial de l'estadi Ecopa de Shizuoka (japonès)
# Gymnothorax hubbsi

Gymnothorax hubbsi és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 30 cm de longitud total.

## Distribució geogràfica

Es troba a l'est de Florida, les Bahames i Cuba.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gymnothorax gracilicauda

Gymnothorax gracilicauda és una espècie de peix de la família dels murènids i de l'ordre dels anguil·liformes.

## Morfologia

Els mascles poden assolir els 32 cm de longitud total.

## Distribució geogràfica

Es troba des de les Illes Carolines i les Illes Mariannes fins a les Hawaii, les Illes de la Línia i les Tuamotu.

## Referències

* 1 2 FishBase (anglès)
* ↑ Allen, G.R. i W.F. Smith-Vaniz, 1994. Fishes of the Cocos (Keeling) Islands. Atoll Res. Bull. 412:21 p.

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Darren Bent

Darren Ashley Bent, més conegut simplement com a Darren Bent, (Tooting, Anglaterra, 6 de febrer de 1984) és un futbolista anglès d'ascendència que juga de davanter a l'Aston Villa de la Premier League. És internacional absolut per la selecció de futbol d'Anglaterra.

## Enllaços externs

* Estadístiques de carrera Arxivat 2011-01-29 a Wayback Machine. (anglès)
* Perfil a la pàgina del Sunderland (anglès)
# Dexametasona

La dexametasona és un tipus de fàrmac corticoesteroide. que té efectes antiinflamatoris i immunosupressors. Es fa servir en el tractament de moltes condicions, incloent problemes en reumatologia, un nombre de malalties de la pell, al·lèrgies greus, asma, etc i junt amb antibiòtics en la tuberculosi. En la insuficiència suprarenal, s'ha de prendre junt a medicació que tingui efectes més grans mineralocorticoides com la fludrocortisona. Es pot prendre oralment o per injecció intramuscular o intravenosa. Els efectes de la dexametasona es veuen dins un dia i duren uns tres dies.
L'ús a llarg termini de dexametasona pot causar candidosi, pèrdua òssia, cataractes, fragilitat vascular o debilitat muscular.
La dexametasona es va sintetitzar primer l'any 1957.
L'assaig clínic Recovery, que es porta a terme al Regne Unit amb 11.000 pacients de 175 hospitals ha demostrat que la dexametasona reduïa la mortalitat de persones necessitades de ventilador en el 30%. Actualment, sense aquest tractament, moren quatre de cada deu malalts que pateixen la forma més greu de covid-19, que acaben necessitant de ventilació mecànica.

## Referències

* 1 2 3 4 5 6 7 «Dexamethasone». The American Society of Health-System Pharmacists. Arxivat de l'original el 2017-09-08. [Consulta: Jul 29, 2015].
* ↑ Rankovic, Zoran; Hargreaves, Richard; Bingham, Matilda [2016-03-05]. Drug discovery and medicinal chemistry for psychiatric disorders. Cambridge: Royal Society of Chemistry, 2012, p. 286. ISBN 9781849733656.
* ↑ «Un medicament es demostra eficaç per salvar la vida d'un 30% dels malalts molt greus per coronavirus», 16-06-2020. [Consulta: 19 juny 2020].

## Enllaços externs

* «Understanding Dexamethasone and Other Steroids». Arxivat de l'original el 2008-06-15. [Consulta: 19 novembre 2017].
* «Dexamethasone». U.S. National Library of Medicine: Drug Information Portal.
# Desert Eagle Observatory

Desert Eagle Observatory (Codi IAU 333) és un observatori astronòmic privat d'aficionats, situat a prop de Benson (Arizona). Operat per William Kwong Yu Yeung, el principal propòsit és l'observació i descobriment d'asteroides, i inclou també cometes i Near Earth Asteroids (Asteroides Propers a la Terra). Fins avui l'observatori ha descobert 1732 asteroides nous.

## Referències

* ↑ Corbett, Ian F. Proceedings of the Twenty Seventh General Assembly Rio de Janeiro 2009: Transactions of the International Astronomical Union XXVIIB (en anglès). Cambridge University Press, 2010-06-03. ISBN 978-0-521-76831-3.

## Enllaços externs

* (anglès) Lloc web de Desert Eagle Observatory
# Deepenhorngraben

El Deepenhorngraben (en baix alemany Deepenhorngraven) és un riu de l'estat d'Hamburg a Alemanya.
Neix al barri de Rahlstedt a l'estany Deepenhorner Diek que és un romanent d'antics prats humits. La font va desaparèixer per l'obra de drenatge per tal de poder urbanitzar la zona. Des de l'estany va ser entubat sota els carrers Leharstraße i Kriegkamp per tornar a l'aire a la masia Berner Gutshof. Després de passar els estanys de la masia, torna a un estat quasi natural. A Berne desemboca al Berner Au que ençà desguassa via el Wandse, l'Alster a l'Elba.

## Galeria

* Primera resclosa de desguàs al Berner Gutshof
* Segona resclosa de desguàs al Berner Gutshof
* Pont per a vianants
* Senders al marge del riu

## Referències

* ↑ www.earthtools.org 53° 37′ 28.57″ N, 10° 7′ 31.38″ E﻿ / ﻿53.6246028°N,10.1253833°E﻿ / 53.6246028; 10.1253833
* ↑ Comunitat de la conca de l'Elba (FGG), Arbeitsgemeinschaft für die Reinhaltung der Elbe, Fließgewässer im Elbeeinzugsgebiet Arxivat 2012-01-31 a Wayback Machine., pàgina 13
* ↑ «Stadtatlas-Großraum Hamburg mit Ausflugstipps», Hamburg, PAS Verlags GmbH, s.d., pàgines 25-26, ISBN 978-3-934272-92-7
             A Wikimedia Commons hi ha contingut multimèdia relatiu a: Deepenhorngraben
# De Leon

De Leon és una població dels Estats Units a l'estat de Texas. Segons el cens del 2000 tenia 2.433 habitants.

## Demografia

Segons el cens del 2000, De Leon tenia 2.433 habitants, 949 habitatges, i 605 famílies. La densitat de població era de 453,8 habitants/km².
Dels 949 habitatges en un 31,3% hi vivien nens de menys de 18 anys, en un 48,6% hi vivien parelles casades, en un 10,6% dones solteres, i en un 36,2% no eren unitats familiars. En el 33,5% dels habitatges hi vivien persones soles el 21,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,47 i el nombre mitjà de persones que vivien en cada família era de 3,16.
Per edats la població es repartia de la següent manera: un 28% tenia menys de 18 anys, un 7% entre 18 i 24, un 23,4% entre 25 i 44, un 19,6% de 45 a 60 i un 21,9% 65 anys o més.
L'edat mediana era de 38 anys. Per cada 100 dones de 18 o més anys hi havia 81,6 homes.
La renda mediana per habitatge era de 19.563 $ i la renda mediana per família de 29.167 $. Els homes tenien una renda mediana de 25.802 $ mentre que les dones 19.583 $. La renda per capita de la població era d'11.451 $. Aproximadament el 23,4% de les famílies i el 25,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- De Leon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- De Leon». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Demodamant

Demodamant (grec antic: Δημοδάμας, llatí: Demodamas), fill d'Aristides, fou un general selèucida i escriptor grec nascut a Milet o, segons altres, a Halicarnàs.
Va servir com a general dels selèucides en temps de Seleuc I Nicàtor i d'Antíoc I Soter, i fou sàtrapa de la Bactriana i la Sogdiana. De les seves campanyes i les seves experiències escrigué una obra autobiogràfica en què descrivia les províncies que governà i conquerí, la qual feren servir nombrosos geògrafs posteriors com Plini el Vell i Esteve de Bizanci. Ateneu de Nàucratis diu que també va escriure una obra sobre la ciutat d'Halicarnàs.

## Referències

* ↑ Plini el Vell, Naturalis Historia, VI 16.
* ↑ Demodamas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 977
# Desintegració

«Desintegració» té aquests significats:
* Desintegració radioactiva, Radioactivitat
* Desintegració α
* Desintegració β
* Radiació gamma
* Desintegració de clústers
* Doble desintegració beta
* Desintegració (ciència-ficció)
# Discconcert

El Discconcert és un concert i/o sessió de discoteca obert al públic en general i especialment adaptat per a persones amb diversitat funcional. El Discconcert és una iniciativa de la Xarxa de Cases de la Música, sovint amb la col·laboració d'entitats locals que donen suport al col·lectiu de persones amb diversitat funcional.
La Casa de la Música de Mataró amb la col·laboració del Taller d'Idees van organitzar el primer discconcert el novembre de 2005 amb la intenció de, per un costat oferir un espai de lleure a les persones amb diversitat funcional on poder gaudir de la música en directe i una estona de ball a la discoteca, i per una altra banda recollir diners per a poder dur a terme, col·laborar i desenvolupar nous projectes de participació i integració de persones amb diversitat funcional. Aquesta iniciativa va ser replicada ràpidament a la Casa de la Música de l'Hospitalet.

## Referències

* ↑ Manté Majó, Pau «Cases de la Música». Salamandra. Vint anys, 01-12-2016, pàg. 223.
* ↑ «Discconcerts | Taller d'Idees». Taller d'Idees. Espai de diversitat creativa. Arxivat de l'original el 2017-08-31. [Consulta: 27 juny 2017].
* ↑ Bacardí, Edu «10 anys de la Casa de la Música - 20 anys de Salamandra». Salamandra. Vint anys, 01-12-2016, pàg. 223.

## Enllaços externs

* http://www.casadelamusica.cat/ca/activitats/mataro/discconcert/ Arxivat 2017-03-14 a Wayback Machine.
* http://culturamataro.cat/ca/agenda/article/discconcert-7054 Arxivat 2017-03-14 a Wayback Machine.
* http://www.dincat.cat/ca/-discconcerts-per-a-joves-i-adults-amb-discapacitat-intel-lectual-a-l-hospitalet_10762 Arxivat 2017-03-14 a Wayback Machine.
# Càl·lies II

Càl·lies II o Càl·lias II（en llatí: Callias, en grec antic: Καλλίας) era fill d'Hipònic II i formava part de la família dels Càl·lies-Hipònic. Va viure al segle v aC.
Va participar en la batalla de Marató, on portava vestits sacerdotals, i Plutarc explica que perseguint l'enemic, un soldat persa que fugia, en veure les seves vestimentes, se li va acostar per demanar-li protecció. En compensació li va indicar on hi havia un tresor enterrat, però Càl·lies va matar el soldat i es va quedar les riqueses. Per això va rebre el renom de λακκόπλουτος ("Lakkoploutos", enriquit per una rasa) o potser originalment βαθύπλουτος ("Bathiploutos" riquesa abundant, referida als diners de la família).
Era cosí d'Aristides. Heròdot diu que va ser ambaixador a la cort persa d'Artaxerxes I de Pèrsia, cap a l'any 449 aC, on va concloure un tractat de pau conegut amb el nom de Pau de Càl·lies, que va posar fi a les guerres mèdiques. Els termes de la pau no van resultar satisfactoris i al tornar a Atenes el van detenir i jutjar sota una acusació de suborn. Va haver de pagar una multa de 50 talents que equivalia a una quarta part de la seva fortuna.
Es diu que s'enamorà d'Autòlic (Autolycos, Autolycus), un jove atenenc de gran bellesa. Quan Autòlic va guanyar una corona al pentatló a la Gran Panatenea, Càl·lies li va oferir un gran banquet descrit per Xenofont.

## Notes

* ↑ Segons el Diccionari Grec-Català, p. 954

## Referències

* ↑ 4.Callias I a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 566-567

## Vegeu també

* Pau de Càl·lies
# Càl·lies d'Argos

Càl·lies d'Argos o Càl·lias d'Argos, en llatí Callias, en grec antic Καλλίας, va ser un poeta grec natural d'Argos, del que només se sap que era l'autor d'un epigrama sobre Polícrit de Mendes, recollit a l'Antologia grega.

## Notes

* ↑ Segons el Diccionari Grec-Català, p. 954

## Referències

* ↑ Smith, William. Dictionary of Greek and Roman Biography and Mythology (en anglès). Taylor and Walton, 1844.
# Departament de La Libertad

* Aquest article tracta sobre el departament d'El Salvador. Si cerqueu la regió del Perú, vegeu «regió de La Libertad».
La Libertad és un departament del Salvador. La seva capital és Santa Tecla, ciutat abans anomenada Nueva San Salvador.

## Geografia

Destaquen al departament els rius Lempa (19.5 km) i el Sucio (32,5 km); La llacuna de Chanmico amb 0,78 km² i el volcà de San Salvador o Quezaltepeque amb una elevació de 1.959 msnm.
El municipi de La Libertad consta amb 16 platges:
* Playa Mizata
* Playa La Perla
* Playa El Palmarcito
* Playa km 59
* Playa El Zonte
* Playa El Tunco
* Playa El Sunzal
* Playa Río Grande, La Bocana
* Playa El Majahual
* Playa San Blas
* Playa Conchalio
* Playa Punta Roca
* Playa La Paz
* Playa El Obispo
* Playa Las Flores
* Playa San Diego
Les platges d'El Salvador compten amb el tercer lloc en l'escala mundial dels millors punts per fer surf, i s'hi han realitzat ja al voltant de sis campionats a nivell mundial a les platges del departament de la Libertad.

## Municipis

* Antiguo Cuscatlán
* Chiltiupán
* Ciudad Arce
* Colón
* Comasagua
* Huizúcar
* Jayaque
* Jicalapa
* La Libertad
* Nuevo Cuscatlán
* Opico
* Quezaltepeque
* Sacacoyo
* San José Villanueva
* San Matías
* San Pablo Tacachico
* Santa Tecla
* Talnique
* Tamanique
* Teotepeque
* Tepecoyo
* Zaragoza

## BIbliografia

* Atlas Geográfico Universal y de El Salvador. Editorial Océano. Edición 1995 ISBN 84-494-0135-6